MATEMATIKA

Tako, pa začenjamo z novo učno snovjo. Pri branju navodil bodi zelo pozoren/na in natančen/natančna. Tega se v šoli še nismo učili, vendar vem, da ti bo šlo!

Pojdi v omaro in si vzemi 6 krožnikov. Daj jih na mizo pred sabo tako, da narediš tri skupine po dva krožnika.

Približno takole naj bi izgledalo. Črte predstavljajo krožnike.

\_\_\_\_\_\_ \_\_\_\_\_\_\_ \_\_\_\_\_\_\_\_ \_\_\_\_\_\_\_ \_\_\_\_\_\_\_\_ \_\_\_\_\_\_\_\_

Na vsak krožnik daj po 4 lego kocke.

 Tako nekako naj bi izgledalo. Pri tebi je sigurno lepše, meni malo računalnik nagaja.

Torej sedaj pomisli KAKO BI SESTAVIL/A RAČUN ZA ZGORAJ NASTALO SLIKO.

Greva še skupaj.

Imamo 3 skupine krožnikov. V vsaki skupini sta 2 krožnika in v vsakem krožniku so 4 lego kocke.

To lahko zapišemo tako:

3 🞄 2 🞄 4

Sedaj moramo to še izračunati. Imaš dve možnosti računa, rezultat bo vseeno enak. Pa dajva izračunati.

3 🞄 2 🞄 4 = 6 🞄 4 = 24 (najprej izračunamo podčrtan del, napišemo rezultat in dodamo preostanek računa, nato izračunamo cel račun)

ali

3 🞄 2 🞄 4 = 3 🞄 8 = 24 (najprej prepišeš 3 🞄, nato izračunaš podčrtan del in napišem naprej v račun, ter izračunaš cel račun).

Sedaj odpri Lili in Bine 2.del na strani 89 in si poglej zgoraj narisano sliko. Preberi si in si oglej kako sta tudi Lili in Bine računala.

Vzemi karo zvezek in napiši z rdečo naslov ZAKON O ZDRUŽEVANJU PRI MNOŽENJU. Ne pozabi na datum.

Zapis v zvezek:

ZAKON O ZDRUŽEVANJU PRI MNOŽENJU 25.3.2020

(nariši sliko krožnikov in lego kock, podobno kot je zgoraj, uporabi barvice)

3 🞄 2 🞄 4 = 6 🞄 4 = 24

ali

3 🞄 2 🞄 4 = 3 🞄 8 = 24

Izračunaj.

3 🞄 3 🞄 2 = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3 🞄 3 🞄 2 = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7 🞄 0 🞄 6 = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7 🞄 0 🞄 6 = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5 🞄 2 🞄 5 = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5 🞄 2 🞄 5 = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 10 🞄 1 🞄 3 = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10 🞄 1 🞄 3 = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Še sam/a dodaj 2 podobna računa.

Poslala bom še posnetek.

SLOVENŠČINA:

Pripravi si berilo, šolsko pisanko, navaden bel prazen list in peresnico.

Odpri berilo na strani 105. Saša Vegri: Očka pravi.

Najprej enkrat tiho preberi pesem, nato še dvakrat glasno. Upoštevaj vsa ločila.

Ti je bila pesem všeč? Mogoče veš, zakaj jo bereš ravno danes?

Ja, res je, danes je materinski dan in vse mamice praznujemo naziv, ki smo ga dobile, ko ste prišli vi otroci k nam.

Vzemi šolsko pisanko in napiši:

Saša Vegri: OČKA PRAVI 25.3.2020

1. Kaj pravi očka o mami?
2. Koga se po maminem mnenju pozdravi? Zakaj tako mama pravi?
3. Kaj lahko mama naredi z lažjo? S čim jo primerja?
4. Ilustriraj.

Sedaj odgovori na vprašanja in ilustriraj kar ti predstavlja pesem.

Ko to končaš, vzemi navaden list papirja, ga prepogni in na notranjo stran napiši mami voščilo na materinski dan. Pazi, da napišeš vse podatke, ki jih mora voščilo vsebovati (kra, datum, komu je namenjeno, kaj voščiš,…) Na zunanjo stran pa nariši mamico. Potrudi se koliko se le moreš, saj bo to tvoje darilo za mamo. Med tem, ko vse to delaš, pazi, da mama ne vidi, saj bo to presenečenje zanjo. Že prav vidim kako boš razveselil/a mamo s svojim trudom in poljubčkom, ki ji ga boš dal/a zraven.

SPOZNAVANJE OKOLJA

Pri SPO dokončaj vse UL o uri in vadi uro.

ŠPORT

Danes bo športna malo drugače. Ker je tudi pospravljanje šport, če le pravilno pospravljaš, je danes tvoja naloga, da športno pospraviš svojo sobo. Torej – ko pobiraš igrače iz tal, vsakič naredi to v počepu, ko brišeš prah iz polic, pazi na zravnan hrbet, ko pospravljaš posteljo, lepo raztegni posteljnino z obema rokama… To bo super rekreacija, pospravljena soba in vesela mama 😊 Ko vse končaš pojdi še na en dolg sprehod z mamo (če je le možno, glede na razmere).

EVO, za danes sva končala! Jutri pa naprej. Spočij se, ter reliko se smej in povej staršem kakšen vic 😊

Lepo te pozdravljam, tvoja učiteljica Jana